**กองพันปฏิบัติการพิเศษรักษาพระองค์ กรมรบพิเศษที่ 3 รักษาพระองค์** (พัน.ปพ.รอ. รพ.ศ.3 รอ.) หรือชื่อที่รู้จักโดยทั่วไป คือ **ฉก. 90** เป็นหน่วยทหารปฏิบัติการพิเศษและหน่วยรักษาพระองค์ ขึ้นตรงต่อกรมรบพิเศษที่ 3 รักษาพระองค์ (กรม รพ.3 รอ.) หน่วยบัญชาการสงครามพิเศษ กองทัพไทย

ประวัติ
-------

แรกเริ่มก่อตั้งใน พ.ศ. 2524 ก่อตั้งโดยกองพลที่ 1 รักษาพระองค์ (พล.1 รอ.)ในนาม "AT-81" โดยการใช้กำลังพลจากหน่วยขึ้นตรงจากกองพลเดียวกัน เข้ารับการฝึกการปราบปรามการก่อการร้ายสากล (หลักสูตรการรบในเมือง) เป็นระยะเวลา 10 สัปดาห์ มีจำนวน 3 รุ่นคือ

รุ่นที่ 1 ชุด A,B เข้ารับการฝึกจากหน่วย SAS จำนวน 42 นาย

รุ่นที่ 2 ชุด C,D เข้ารับการฝึกจากหน่วย SAS จำนวน 42 นาย

รุ่นที่ 3 ชุด E,F เข้ารับการฝึกจากหน่วยอิสราเอล จำนวน 40 นาย
กำลังพลดังกล่าวหมุนเวียนทำหน้าที่เตรียมพร้อม จำนวน 3 ชุด ๆ ละ 20 วัน

พ.ศ. 2527 ได้ย้ายการบังคับบัญชาจาก พล.1 รอ. มาขึ้นการบังคับบัญชากับกองทัพบก โดยมีชื่อว่า "หน่วยปฏิบัติการเฉพาะกิจ 90" ใช้รหัสย่อว่า "ฉก.90" เป็นหน่วยที่ขึ้นตรงกับกองทัพบก มีผู้บัญชาการทหารบกเป็นผู้สั่งการโดยตรง โดยมีที่ตั้งชั่วคราวอยู่ที่ กองร้อยลาดตระเวนระยะไกลที่ 1 กองพลที่ 1 รักษาพระองค์ (ร้อย.ลว.1 พล.1 รอ.) มีกำลังพลที่ผ่านการฝึกสมัครใจย้ายตามหน่วย จำนวน 60 นาย และรับสมัครเพิ่มเติมจาก ร้อย.ลว.ไกลที่ 1 พล.ม.1 รอ. จำนวน 15 นาย และคัดเลือกจาก นักเรียนนายสิบ ศูนย์การทหารราบ จำนวน 21 นาย

พ.ศ. 2529 ได้บรรจุมอบเป็นหน่วยขึ้นการบังคับบัญชาโดยตรงกับ หน่วยบัญชาการสงครามพิเศษ และใช้นามหน่วยว่า "กองร้อยปฏิบัติการพิเศษ" โดยได้ย้ายที่ตั้งหน่วยชั่วคราวจากร้อย ลว.ไกล ที่ 1 พล.1 รอ. มาเข้าที่ตั้งหน่วยชั่วคราว ณ กรมรบพิเศษที่ 1 (กรม รพ.1) ค่ายวชิราลงกรณ์ บ.ป่าหวาย ต.ป่าตาล อ.เมือง จ.ลพบุรี

พ.ศ. 2535 หน่วยบัญชาการสงครามพิเศษ ได้บรรจุมอบให้เป็นหน่วยขึ้นการบังคับบัญชาโดยตรงของกองพันจู่โจม (พัน.จจ.) และเมื่อ 1 ตุลาคม พ.ศ. 2535 กองร้อยปฏิบัติการพิเศษ ได้เคลื่อนย้ายหน่วยจากที่ตั้งชั่วคราว ค่ายวชิราลงกรณ์ ไปเข้าที่ตั้งปกติถาวร บริเวณบ้านน้ำจั้น ต.เขาสามยอด อ.เมือง จ.ลพบุรี เมื่อเดือนตุลาคม พ.ศ. 2537

พ.ศ. 2543 หน่วยบัญชาการสงครามพิเศษ ปิดการบรรจุกำลังพลและปรับการบังคับบัญชาหน่วยจาก หน่วยขึ้นตรงกองพันจู่โจม เป็นหน่วยขึ้นตรงกรมรบพิเศษที่ 3 ให้เรียกนามหน่วยว่า "กองร้อยปฏิบัติการพิเศษ" นามหน่วยโดยย่อว่า "ร้อย.ปพ." เครื่องหมายสังกัด "รพ.ศ. 3" โดยมีพิธีมอบการบังคับบัญชาเมื่อ 6 มีนาคม พ. ศ. 2544

ต่อมา พ.ศ. 2550 กองทัพบกได้ดำเนินการปรับปรุงโครงสร้างการจัด หน่วยบัญชาการสงครามพิเศษ ให้พร้อมรับภัยคุกคามจากสถานการณ์การก่อการร้าย ซึ่งมีการขยายตัวมากขึ้น โดยได้ปรับขยายโครงสร้างของหน่วยจากเดิม "กองร้อยปฏิบัติการพิเศษ" เป็น "กองปฏิบัติการพิเศษ "เพื่อให้รองรับภารกิจและเพิ่มขีดความสามารถในการต่อต้านการก่อการร้ายได้อย่างทันสมัยและมีประสิทธิภาพ

ปัจจุบันได้ขยายขนาดกำลังหน่วยเป็นกองพัน และได้รับสถาปนาเป็นหน่วยทหารรักษาพระองค์ในปี พ.ศ. 2562

ภารกิจ
------

กองพันปฏิบัติการพิเศษรักษาพระองค์ รองรับหน้าที่การปฏิบัติการพิเศษ และภารกิจพิเศษภายใต้การบังคับบัญชาโดยตรงต่อกรมรบพิเศษที่ 3 รักษาพระองค์​ (ในอดีตอยู่ภายใต้การบังคับบัญชาโดยตรงต่อกองบัญชาการกองทัพบก)​ เมื่อมีสถานการณ์ก่อการร้ายจะเป็นหน่วยขึ้นการบังคับบัญชาต่อศูนย์ต่อต้านการก่อการร้ายสากล (ศตก.) สังกัดกองบัญชาการกองทัพไทย (บก.ทท.)

ดูเพิ่ม
-------

* หน่วยบัญชาการสงครามพิเศษทางเรือ กองเรือยุทธการ
* กรมปฏิบัติการพิเศษ หน่วยบัญชาการอากาศโยธิน

อ้างอิง
-------

1. ↑  "ปูม 'ฉก.90' จริงหรือ..กองปฏิบัติการพิเศษ 'สังหารสนธิ'?". *Oknation*. สืบค้นเมื่อ May 10, 2021.[*ลิงก์เสีย*]
2. ↑  "เปลี่ยน รัชกาลเปลี่ยน หน่วย ร.อ.ใหม่เปลี่ยนแปลง ชื่อ หน่วยในพระองค์". *lapluangprangchannel*. April 23, 2019. สืบค้นเมื่อ May 10, 2021.[*ลิงก์เสีย*]
3. ↑  workpointTODAY Writer (April 24, 2019). "โปรดเกล้าฯ เปลี่ยนแปลงหน่วยทหารรักษาพระองค์และหน่วยทหารในพระองค์". *workpointtoday*. สืบค้นเมื่อ May 10, 2021.
4. ↑  Little, Alan (2017). *Thailand - The Ups and Downs*. Booksmango. p. 435. ISBN 978-6162450013.
5. ↑  "Special Operations Division - Task Force 90 (official Thai webpage from 2009)". *3rd Special Forces Regiment*. คลังข้อมูลเก่าเก็บจากแหล่งเดิมเมื่อ 19 September 2009.
6. ↑  ปกรณ์ พึ่งเนตร (December 22, 2014). "ต้องเลิกความคิด...ไทยไม่ใช่เป้าก่อการร้าย". *สำนักข่าวอิสรา*. สืบค้นเมื่อ May 10, 2021.


| * ด
* ค
* ก
ไทย หน่วยรบพิเศษของประเทศไทย |
| --- |
| กองทัพไทย |
| หน่วยรบพิเศษในปัจจุบัน | 

|  |  |
| --- | --- |
| กองทัพบก | 
* กรมรบพิเศษที่ 1
* กรมทหารราบที่ 31 รักษาพระองค์ (31st Infantry Regiment)
* หน่วยเฉพาะกิจ 90 (Task Force 90)

 |
| กองทัพเรือ | 

|  |
| --- |
| 
* หน่วยทำลายใต้น้ำจู่โจม (SEAL)

 |
| นาวิกโยธิน | 
* กองพันลาดตระเวน กองพลนาวิกโยธิน (RECON)

 |

 |
| กองทัพอากาศ | 

|  |
| --- |
| 
* พลร่มกู้ภัย กองทัพอากาศไทย (RTAF Pararescue)

 |
| อากาศโยธิน | 
* คอมมานโด กองทัพอากาศไทย (RTAF Commando)

 |

 |
| ตำรวจ | 
* อรินทราช 26 (Arintaraj 26)
* นเรศวร 261 (Naresuan 261)
* หน่วยตำรวจพลร่ม (PARU)

 |

 |  |
| 
* ศูนย์ปฏิบัติการต่อต้านการก่อการร้ายสากล
* หน่วยยุทธวิธีตำรวจของไทย

 |